C 361/10
SL
Uradni list Evropske unije
20.9.2022
četrtek 24. marca 2022
32. poziva Komisijo, naj zagotovi, da se bodo kmetijska zemljišča uporabljala predvsem za proizvodnjo hrane in krme, da se zagotovi prehranska varnost ne le za državljane EU, ampak tudi za milijone beguncev v EU;
33. poudarja, da sta močan in trajnosten kmetijski sektor v EU ter cvetoče in trajnostno podeželsko okolje, podprta z močno SKP, bistvena dejavnika za uresničevanje izzivov na področju prehranske varnosti; poudarja, da je kmetijstvo zelo dragoceno za EU ter njen politični in gospodarski razvoj, prav tako pa s proizvodnjo hrane, zaposlovanjem na podeželju, gospodarsko vitalnostjo in kakovostjo življenja na podeželju ter razvojem podeželja na splošno močno vpliva na družbo;
34. poziva k takojšnjemu izvajanju ukrepov za odpravo motenj na trgu iz člena 219 uredbe o vzpostavitvi skupne ureditve trgov kmetijskih proizvodov (7), da bi podprli najbolj prizadete sektorje, in hkrati poziva k uporabi krizne rezerve v ta namen; poleg tega poziva Komisijo, naj bo pripravljena sprejeti potrebne dodatne izredne tržne ukrepe v skladu z uredbo, kot je uporaba člena 222;
35. poziva Komisijo, naj državam članicam zagotovi popolno jasnost glede klavzule o višji sili v skupni kmetijski politiki, pa tudi v nadaljnji zakonodaji;
36.
meni, da bi bilo treba sedaj, ko je povečanje prehranske varnosti še bolj nujna prednostna naloga, oceniti nacionalne strateške načrte, da bi jih ustrezno prilagodili novim okoliščinam, vključno z uporabo ustreznih prilagodljivosti za povečanje površine obdelovalnih zemljišč;
37. poziva Komisijo, naj sprejme vse potrebne ukrepe, zlasti v zvezi z državno pomočjo, da bi omogočila nujno podporo sektorjem, ki jih je kriza najbolj prizadela;
38. poziva Komisijo, naj premisli o spremembi začasnega okvira državne pomoči, sprejetega marca 2020, da bi državam članicam omogočila, da uporabijo vso prožnost v okviru pravil o državni pomoči, da bi podprle gospodarstvo;
39. poudarja, da bi bilo treba izredne ukrepe za razvoj podeželja po krizi zaradi covida-19 razširiti na reševanje trenutnih likvidnostnih težav, ki ogrožajo sposobnost preživetja kmetijskih dejavnosti in malih podjetij, ki se ukvarjajo s predelavo, trženjem ali razvojem kmetijskih proizvodov;
40.
meni, da bi bilo treba sprejeti ukrepe za zagotovitev večje prožnosti pri uvozu ključnih osnovnih proizvodov (zlasti žitaric, soje in gnojil) iz držav, ki niso članice EU, ne da bi spodkopavali standarde EU;
41. se znova zavezuje trajnostnosti in varnosti hrane in poudarja, da morajo vsa uvožena živila in krma izpolnjevati standarde EU za trajnostnost in varnost hrane, vključno z mejnimi vrednostmi ostankov pesticidov in antimikrobikov; obsoja vse predloge, v skladu s katerimi bi se sedanje krize zlorabile za oslabitev teh zahtev in zavez;
42. poziva Komisijo, naj zlasti podpre sektorske organizacije, da bi zagotovila nove uvozne trge, ki bi zagotovili dobavo hrane in kmetijski input, zlasti za živino, s čimer ne bi ogrozili prehranske varnosti v Evropi;
43. poziva Svet in Komisijo, naj nujno sprostita krizno rezervo v višini 479 milijonov EUR, da bi pomagali kmetijskemu sektorju pri obvladovanju sedanjih tržnih izzivov; vendar ugotavlja, da krizne rezerve, ko bo porabljena, ne bo mogoče nadomestiti s financiranjem iz skupne kmetijske politike; zato poziva k takojšnji sprostitvi dodatnih sredstev, ki bi jih bilo mogoče mobilizirati v primeru, da bi bila krizna rezerva izčrpana;
44. poziva Komisijo, naj glede na primanjkljaj beljakovinskih poljščin predlaga celovito evropsko beljakovinsko strategijo, da bi povečali evropsko proizvodnjo beljakovin in v zvezi s tem zmanjšali odvisnost EU od tretjih držav;
(7)
UL L 347, 20.12.2013, str.
671.